21/2010

S krafðist skaðabóta úr hendi J og V vegna tjóns sem hún taldi sig hafa orðið fyrir í umferðarslysi og laut deila aðila einkum að því hvort S hefði orðið fyrir því líkamstjóni í slysinu. Í dómi Hæstaréttar segir meðal annars að ekki yrði talið að máli skipti fyrir sönnunarfærsluna að S hefði ekki lagt fram haldbær gögn um heilsufar sitt fyrir slysið. Í niðurstöðu Hæstaréttar segir að það sé á forræði dómstóla að leggja mat á sönnunarfærslu málsaðila er lúta að staðreyndum sem um er deilt, meðal annars hvert sönnunargildi matsgerðir dómkvaddra manna hafi sbr. 2. mgr. 66. laga nr. 91/1991. Í héraði hefði málið verið dæmt af embættisdómara og tveimur sérfróðum meðdómendum og þar væri að finna ítarlegan rökstuðning fyrir þeirri niðurstöðu að S hefði ekki tekist sönnun um orsakatengsl.  Var héraðsdómur staðfestur um sýknu J og V.

Dómur Hæstaréttar.

Mál þetta dæma hæstaréttardómararnir J-kk-nf S-kk-nf G-kk-nf, P-kk-nf H-kk-nf og V-kk-nf M-kk-nf M-kk-nf.

Áfrýjandi skaut málinu til Hæstaréttar 13. janúar 2010. Hún krefst þess að stefndu verði óskipt dæmd til að greiða sér 3.494.415 krónur með 4,5% ársvöxtum af 928.665 krónum frá 6. ágúst 2005 til 6. febrúar 2006, en af 3.494.415 krónum frá þeim degi til 7. september 2008, en með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags. Þá krefst hún málskostnaðar í héraði og fyrir Hæstarétti.

Stefndu krefjast aðallega staðfestingar héraðsdóms og málskostnaðar fyrir Hæstarétti. Til vara krefjast þau þess að krafa áfrýjanda verði lækkuð og að málskostnaður falli þá niður.

Deila málsaðila lýtur að því hvort áfrýjandi hafi orðið fyrir því líkamstjóni í slysinu 6. ágúst 2005 sem hún krefst bóta fyrir. Sönnunarbyrði um þetta hvílir á henni. Í hinum áfrýjaða dómi er gerð grein fyrir sönnunargögnum sem fyrir liggja í málinu. Ekki verður talið að máli skipti fyrir sönnunarfærsluna að áfrýjandi hafi ekki lagt fram „haldbær gögn því til sönnunar að hún hafi verið einkennalaus frá stoðkerfi“ fyrir slysið, svo sem segir í forsendum héraðsdóms og er raunar vandséð hver þau gögn ættu að vera. Í málinu liggur fyrir staðfest af læknum, sem dómkvaddir voru til að meta orsakatengslin, að meiðsli áfrýjanda væru fremur almenns eðlis, eins og einn yfirmatsmanna tók til orða í skýrslu sinni fyrir dómi, og slík einkenni gætu komið til án þess að „verði bent á ytri ástæðu.“ Undirmatsmaður bar að einkenni eftir slys væru oft sértækari.

Áfrýjandi hefur meðal annars gert þá athugasemd við forsendur héraðsdóms að hún hafi aldrei byggt á öðru en því að einkenni hennar hafi komið strax fram, þó að hún hafi ekki leitað sér læknishjálpar fyrr en um sex mánuðum eftir slysið og þeirra sé ekki getið í sjúkragögnum í tengslum við það fyrr en átta mánuðir voru liðnir. Ekki verður talið að þessi athugasemd skipti máli, þar sem til úrlausnar er hvort staðhæfingar áfrýjanda um þetta teljist sannaðar í málinu og héraðsdómur hafnar því sýnilega að svo sé.

Það á undir dómstóla að leggja mat á sönnunarfærslu málsaðila um staðreyndir sem um er deilt, meðal annars hvert sönnunargildi matsgerðir dómkvaddra manna hafi, sbr. 2. mgr. 66. gr. laga nr. 91/1991 um meðferð einkamála. Í héraði var málið dæmt af embættisdómara og tveimur sérfróðum meðdómendum. Þar er að finna ítarlegan rökstuðning fyrir þeirri niðurstöðu að áfrýjanda hafi ekki tekist að sanna að líkamstjón hennar verði rakið til umferðarslyssins. Með fyrrgreindum athugasemdum en að öðru leyti með vísan til forsendna dómsins verður hann staðfestur.

Málskostnaður fyrir Hæstarétti verður felldur niður samkvæmt 3. mgr. 130. gr., sbr. 166. gr., laga nr. 91/1991.

Gjafsóknarkostnaður áfrýjanda fyrir Hæstarétti greiðist úr ríkissjóði þar með talin þóknun lögmanns hennar sem ákveðin verður svo sem greinir í dómsorði.

Dómsorð:

Hinn áfrýjaði dómur skal vera óraskaður.

Málskostnaður fyrir Hæstarétti fellur niður.

Gjafsóknarkostnaður áfrýjanda, S-kvk-ef K-x-x, fyrir Hæstarétti greiðist úr ríkissjóði, þar með talin málflutningsþóknun lögmanns hennar, Ó-kk-ef E-kk-ef hæstaréttarlögmanns, 400.000 krónur.